[{"text_idx": "#000001", "text": "Mae ProMo-Cymru yn falch iawn o gyhoeddi ein bod wedi derbyn cyllid o \u00a332,523 gan Gynllun Cymunedau\u2019r Dreth Gwarediadau Tirlenwi. Mae hwn yn rhaglen gyllido Llywodraeth Cymru sydd yn cael ei redeg gan WCVA."}, {"text_idx": "#000002", "text": "Bwriedir gwella effeithlonrwydd ynni\u2019r EVi gan gynyddu\u2019r fioamrywiaeth leol a chynnwys y gymuned gyda gwirfoddoli a rhannu\u2019r hyn dysgwyd."}, {"text_idx": "#000003", "text": "Mae\u2019r EVi yn lleoliad cymunedol sydd yn garreg filltir i ProMo-Cymru, yn darparu rhaglen o weithgareddau creadigol, dysgu a datblygiadau mentrau cymdeithasol. Mae\u2019n gartref i amrywiaeth o sefydliadau trydydd sector gan gynnwys Barnardo\u2019s, Gwasanaethau Ieuenctid Blaenau Gwent, Llamau, Leeders Vale, Gyrfa Cymru a Learn About Us.\nMae dros 5,000 o bobl yn ymweld a\u0302\u2019r EVi bob mis, gydag amrywiaeth eang o ddefnyddiau a defnyddwyr i\u2019r adeilad cymunedol yma. Bydd lleihau\u2019r defnydd o egni mewn adeilad mor fawr yn creu arbedion sylweddol, ac yn helpu gostwng ein ho\u0302l troed carbon."}, {"text_idx": "#000004", "text": "Eleni mae\u2019r EVi yn dathlu 170 mlynedd. Mae dros degawd ers i ProMo-Cymru ddechrau rhedeg yr adeilad. Pan symudwyd i mewn i\u2019r adeilad yn wreiddiol, gwyddom fod angen llawer o waith i wella ffabrig yr adeilad. Cychwynnodd y gwaith gyda\u2019r dyfodol mewn meddwl. Gosodwyd dau bwmp gwres ddaear o\u2019r radd flaenaf i gynhyrchu gwres mwy effeithlon. Diolch i\u2019r gronfa hon, byddem yn gweithredu nifer o nodweddion arbed egni eraill cyn hir. Byddem yn cynnwys y gymuned fel gwirfoddolwyr i helpu cynyddu bioamrywiaeth o amgylch yr adeilad."}, {"text_idx": "#000005", "text": "Efallai nad yw effeithlonrwydd ynni ac arbed arian yn swnio\u2019n gyffrous iawn i\u2019r rhai sydd yn defnyddio\u2019r adeilad, ond mae\u2019n bwysig iawn i bopeth sydd yn digwydd yn yr EVi. Mae\u2019r gwaith tu o\u0302l i\u2019r llenni yma yn caniata\u0301u i\u2019r EVi barhau i gefnogi\u2019r gymuned leol. Dros y flwyddyn nesaf byddem yn gofyn i\u2019r gwirfoddolwyr a\u2019r staff yn yr EVi i rannu barn am pam bod yr EVi yn le mor arbennig i weithio a chwarae. Rydym yn gyffrous iawn hefyd i gael y bobl ifanc sydd yn defnyddio\u2019r adeilad i rannu\u2019r hyn maen nhw\u2019n ei wneud. Byddem yn darlledu popeth dros ein sianeli digidol. Mae hyn yn sicrhau bod pawb yn cael gweld y gwaith mae ProMo-Cymru a\u2019r gymuned yn ei wneud i ddatblygu cynaladwyedd yng Nglyn Ebwy."}, {"text_idx": "#000007", "text": "Os hoffech wybodaeth bellach am logi\u2019r cyfleusterau\u2019r EVi yna ewch draw i\u2019w gwefan i ddarganfod mwy."}, {"text_idx": "#000008", "text": "Sign Up for ProMail ProMail is ProMo-Cymru\u2019s monthly newsletter on our projects, developments, services and training. It also sometimes features news from our partners and within the industry."}]